Rugby union

**Ang Rugby Union Football**, nga naandang naila nga **rugby union** o kasagaran **rugby** lang, usa ka close-contact team sport nga nagsugod sa Rugby School sa England sa unang katunga sa ika-dise nueve nga siglo. Ang rugby nag apil sa pagdagan nga ang bola anaa sa mga kamot. Sa labing komon  kaayo nga porma niini, ang duwa gidula taliwala sa duha ka team nga adunay kinse ka magduduwa matag usa, gamit ang usa ka bola nga porma og oval sa usa ka rektanggulo nga natad nga gitawag og pitch. Ang field adunay mga goalpost nga porma og H sa duha ka iseg tumoy.

Ang Rugby union usa ka sikat nga isport sa tibuok kalibutan, nga giduwa sa mga tawo bisan unsa pa ang ilang gender, edad o gidak-on.  Kaniadtong 2023, adunay sobra sa 10&nbsp;milyon nga mga magduduwa sa tibuok kalibutan, diin 8.4&nbsp;milyon ang narehistro niini. Ang World Rugby, nga kaniadto gitawag og International Rugby Football Board (IRFB) ug International Rugby Board (IRB), mao ang nangulo nga lawas sa rugby union sumad kaniadtong 1886, ug karon adunay 116 ka mga nasud isip hingpit nga miyembro ug 18 ka kaubang miyembro.

Kaniadtong 1845, ang unang mga pagsugod sa duwa gisulat sa mga estudyante sa Rugby School; ang ubang importanteng mga panghitabo sa sayong pagkaylap sa rugby nag apil sa desisyon sa Blackheath FC nga mobiya sa The Football Association niadtong 1863 ug, niadtong 1895, ang pagkabahin tali sa rugby union ug rugby league . Sa kasaysayan, ang rugby union usa ka amateur nga isport, apan kaniadtong 1995 ang pormal nga mga pagsukwahisa pagbayad sa mga magduduwa gitangtang, nga naghimo sa dula nga bukas sa mga propesyonal sa labing taas nga lebel sa unang higayon. 

Mikatap ang rugby union gikan sa Home Nations sa United Kingdom ug Ireland, uban sa ubang mga unang nagpatukod sa isport lakip ang Australia, New Zealand, South Africa ug France . Ang isport pasiuna nga gisunod sa United Kingdom, Ireland, France, New Zealand, Australia, Italy, Fiji, Tonga, Samoa, Georgia, Southern Africa, Argentina, ug sa mas bag-o nga mga henerasyon, Japan, Korea, South America, Estados Unidos ug Canada,    ang pag usbong niini nahitabo atol sa pagpalapad sa Imperyo sa Britanya ug pinaagi sa mga Pranses nga nagpasiugda ( Rugby Europe ) sa Europa. Ang mga nasod nga misalbar sa rugby union isip ilang *de facto* nga nasudnong isport nag apil sa Fiji, Georgia, Madagascar,  New Zealand, Samoa, Tonga, ug Wales .

Ang mga internasyonal nga duwa nahitabo sukad kaniadtong 1871 sa dihang ang unang duwa gihimo tali sa Scotland ug England sa Raeburn Place sa Edinburgh . Ang Rugby World Cup, nga unang gipahigayon kaniadtong 1987, gipahigayon matag upat ka tuig. Ang Six Nations Championship sa Europe ug ang Rugby Championship sa Southern Hemisphere maoy uban nga labing importanteng internasyonal nga mga kompetisyon nga gihimo kada tuig.

Ang Women's Rugby World Cup, unang gisugdan kaniadtong 1991, ug ang Estados Unidos midaog sa ilang unang titulo. Aduna usab ang Women's Six Nations Championship nga gihimo kada tuig uban sa kaatbang sa mga lalaki.

Ang mga kompetisyon sa nasyonal ug probinsya nag apil  sa Premiership sa England, ang Top 14 sa France, ang Bunnings NPC sa New Zealand, ang League One sa Japan ug ang Currie Cup sa South Africa. Ang ubang mga internasyonal nga kompetisyon sa club nagll apil sa United Rugby Championship sa mga club team gikan sa Ireland, Italy, Scotland, South Africa ug Wales, European Rugby Champions Cup sa Europe, ug Super Rugby sa Australia, New Zealand ug sa Pacific Islands.